CELEX: C2005/155/51
Language: hu
Date: 2005-06-25 00:00:00
Title: T-155/05. sz. ügy: Robert Steinmetz által az Európai Közösségek Bizottsága ellen 2005. április 18-án benyújtott kereset

25.6.2005   
            
            
               HU
            
            
               Az Európai Unió Hivatalos Lapja
            
            
               C 155/26
            
         Robert Steinmetz által az Európai Közösségek Bizottsága ellen 2005. április 18-án benyújtott kereset
   (T-155/05. sz. ügy)
   (2005/C 155/51)
   Az eljárás nyelve: francia
   Robert Steinmetz (lakóhelye: Luxembourg, képviseli: Joëlle Choucroun ügyvéd, kézbesítési cím: Luxembourg) 2005. április 18-án keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               1)
            
            
               semmisítse meg a Bizottság 2005. január 10-i, a felperes 2004. április 29-i R/376/04 és 2004. augusztus 20-i R/857/04 panaszaira válaszul hozott határozatát,
            
         
               2)
            
            
               kötelezze a Bizottságot 26,19 euró felperesnek történő visszatérítése,
            
         
               3)
            
            
               ítéljen meg a felperesnek egy euró jelképes összeget a megtámadott határozattal okozott nem vagyoni kár megtérítése címén,
            
         
               4)
            
            
               kötelezze a Bizottságot az eljárási költségek egészének viselésére.
            
         Jogalapok és fontosabb érvek
   A felperes jelen ügyben a kinevezésre jogosult hatóságnak egy kiküldetés költségeinek elszámolása és a 2005. márciusi illetményéből jogosulatlanul levont 26,19 euró visszatérítése iránti kérelmét elutasító határozatát támadja. Ezzel összefüggésben vitatja a személyzeti szabályzat 24. cikkének megfelelően előterjesztett segítségnyújtás iránti kérelmének elutasítását is.
   A felperes ebből a szempontból emlékeztet arra, hogy 2003. július 29-én Brüsszelben elnökként vett részt egy versenyvizsga-bizottság munkájában. A Bizottság által rendelkezésére bocsátott bérelt gépjárművet vett igénybe az utazásra. Luxembourgba visszatérve teletankolta üzemanyaggal, és éppen a pénztári számlán feltüntetett időpont elírása jelen kereset kiváltó oka.
   Igényeinek alátámasztására a felperes hivatkozik:
   
               —
            
            
               a személyzeti szabályzat VII. melléklete 24., 62., 64. és 71. cikkének, valamint a „Kiküldetési útmutató” (a Bizottság 2003. május 23-i határozata) és a 2003. márciusi „Útmutató a kiküldetések elszámolásához” rendelkezéseinek megsértésére,
            
         
               —
            
            
               a bizalomvédelem kötelezettségének megsértésére,
            
         
               —
            
            
               nyilvánvaló értékelési hiba elkövetésére.